CELEX: 32008D0278
Language: lt
Date: 1206489600000
Title: 2008/278/EB: 2008 m. kovo 26 d. Komisijos sprendimas, iš dalies keičiantis Sprendimo 2006/589/EB nuostatas dėl aviglicino HCI (pranešta dokumentu Nr. C(2008) 1071) (Tekstas svarbus EEE)

29.3.2008   
            
            
               LT
            
            
               Europos Sąjungos oficialusis leidinys
            
            
               L 87/15
            
         
      KOMISIJOS SPRENDIMAS
   
   2008 m. kovo 26 d.
   iš dalies keičiantis Sprendimo 2006/589/EB nuostatas dėl aviglicino HCI
   (pranešta dokumentu Nr. C(2008) 1071)
   (Tekstas svarbus EEE)
   (2008/278/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 3 dalį,
   kadangi:
   
               (1)
            
            
               2004 m. spalio 27 d. pagal Direktyvos 91/414/EEB 6 straipsnio 2 dalį Jungtinė Karalystė gavo Valent Bioscience paraišką įrašyti veikliąją medžiagą avigliciną HCI į Direktyvos 91/414/EEB I priedą.
            
         
               (2)
            
            
               Komisijos sprendimu 2006/589/EB (2) patvirtinta, kad atlikus pirminį tyrimą paaiškėjo, jog dokumentai yra išsamūs, todėl juos būtų galima laikyti iš esmės atitinkančiais Direktyvos 91/414/EEB II ir III priedų duomenų ir informacijos reikalavimus.
            
         
               (3)
            
            
               Tokiu būdu, vadovaujantis Direktyvos 91/414/EEB 8 straipsnio 1 dalimi, valstybėms narėms buvo suteikta galimybė laikinai įregistruoti augalų apsaugos produktus, kurių sudėtyje yra aviglicino HCI. Valstybės narės šia galimybe nepasinaudojo.
            
         
               (4)
            
            
               Jungtinė Karalystė, paskirta valstybe nare ataskaitos rengėja, nurodė Komisijai, kad išsamiai patikrinus dokumentus paaiškėjo, jog nebuvo kai kurių papildomų duomenų, kurių reikalaujama pagal Direktyvos 91/414/EEB II ir III priedus. Dėl to dokumentų nebegalima laikyti išsamiais.
            
         
               (5)
            
            
               Pareiškėja dėl aviglicino HCL pranešė Jungtinei Karalystei ir Komisijai apie savo ketinimus daugiau neremti atliekamo vertinimo ir neteikti papildomų duomenų. Dėl to akivaizdu, kad dokumentai nebus išsamūs ir todėl valstybei narei ataskaitos rengėjai bus neįmanoma parengti vertinimo ataskaitos apie avigliciną HCI ir pateikti ją Komisijai, Europos maisto saugos tarnybai ir kitoms valstybėms. Dėl to reikėtų panaikinti laikino įregistravimo galimybę.
            
         
               (6)
            
            
               Nebūtinas joks laikotarpis, per kurį turi būti sunaikintos sandėliuojamos, pateiktos į rinką ir naudojamos augalų apsaugos produktų, kurių sudėtyje yra aviglicino HCI, atsargos, nes nė viena valstybė narė laikinai neįregistravo šios veikliosios medžiagos.
            
         
               (7)
            
            
               Todėl Sprendimą 2006/589/EB reikėtų atitinkamai iš dalies pakeisti.
            
         
               (8)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2006/589/EB priedas pakeičiamas šio sprendimo priedu.
   2 straipsnis
   Šis sprendimas skirtas valstybėms narėms.
   
      Parengta Briuselyje, 2008 m. kovo 26 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2007/76/EB (OL L 337, 2007 12 21, p. 100).
   
      (2)  OL L 240, 2006 9 2, p. 9.
   
      PRIEDAS
      VEIKLIOSIOS MEDŽIAGOS, KURIOMS TAIKOMAS ŠIS SPRENDIMAS
      
                  Nr.
               
               
                  Bendrinis pavadinimas, CIPAC identifikacinis numeris
               
               
                  Pareiškėjas
               
               
                  Paraiškos pateikimo data
               
               
                  Valstybė narė ataskaitos rengėja
               
            
                  1
               
               
                  Mandipropamidas
                  CIPAC Nr. dar nesuteiktas
               
               
                  
                     Syngenta AG
                  
               
               
                  2005 12 13
               
               
                  AT
               
            
                  2
               
               
                  Meptildinokapas
                  CIPAC Nr. dar nesuteiktas
               
               
                  
                     Dow AgroSciences
                  
               
               
                  2005 8 12
               
               
                  UK